આ અંગે ખેડૂત મારલીએ જણાવ્યું કે, ‘મેં મારા ખેતરમાં બટેટા ઉપરાંત અન્ય શાકભાજીનું વાવેતર કર્યું હતું, પરંતુ મેં મારી જિંદગીમાં આવું વિચિત્ર આકાર ધરાવતું બટેટું ઊગી નીકળશે તેવું ક્યારેય વિચાર્યું પણ ન હતું કે આવું બટેટું મેં ક્યારેય અગાઉ જોયું પણ નથી. આ બટેટાનું શું કરવું તે વિશે અમે હજુ સુધી કાંઈ વિચાર્યું નથી. લોકો આને જોવા માગતા હોય તો અમે કદાચ તેને પ્રદર્શનમાં મૂકવા અંગે વિચારી શકીએ, પરંતુ ખેતરમાં પાકની લણણી દરમિયાન જ્યારે અમે આ બટેટું કાઢ્યું ત્યારે એક તબક્કે તો અમે પણ ભયભીત થઈ ગયા હતા.’ આ ખેડૂત દંપતી છેલ્લાં છ વર્ષથી બટેટાનું વાવેતર કરે છે, પરંતુ તેમના ખેતરમાં આવું વિચિત્ર બટેટું પહેલીવાર જ ઊગી નીકળ્યું છે.